BSE
కార్పొరేట్‌ ఫలితాలే కీలకం!
ముంబయి,జూలై 10: దేశీయ కార్పొరేట్‌ ఫలి తాల సీజన్‌ వచ్చేవారం నుంచి ప్రారంభం అవుతున్నది. స్టాక్‌ మార్కెట్లు వీటికి అనుగుణంగా మాత్రమే కదిలే అవకాశాలు ఎక్కువ. వర్షపాతం విస్తరణ, ఆర్థికగణాంకాలు, అంతర్జాతీయ మార్కెట్ల ధోరణులు వంటివి కొంత కీలకం అవుతాయి. వచ్చే వారం నుంచి ప్రస్తుత ఆర్థిక సంవత్సరం తొలి త్రైమాసిక ఫలితాలను పలు కంపెనీలు విడుదల చేస్తాయి. ప్రైవేటురంగ బ్యాంకింగ్‌ సంస్థ ఇండస్‌ ఇండ్‌ మంగళవారం తన ఫలితాలు ప్రకటిస్తుంది. అలాగే దేశీయంగా ఐటి దిగ్గజం టిసిఎస్‌ గురు వారం శుక్రవారం మరో కంపెనీ ఇన్ఫోసిస్‌ తొలి త్రైమాసిక ఫలితాలు వెల్లడిస్తాయి.
గతవారం వాతా వరణశాఖ వర్షపాతంపై తాజా వివరాలు వెల్లడిం చింది. జూలై ఐదుకల్లా దేశవ్యాప్తంగా వర్షపాతం సాధారణ సగటుకంటే ఐదుశాతం అధికంగా నమో దయినట్లు తేలింది. జూన్‌ సెప్టెంబరులో వర్షాలకు కారణమయ్యే నైరుతి రుతుపవనాలు దేశ వ్యవ సాయ రంగానికి కీలకంగా నిలిచేసంగతి తెలిసిందే. దీనితో ఇకపై వర్షపాత విస్తరణ సెంటిమెంట్‌ను ప్రభావితంచేస్తుందని ఒక అంచనా. ఇక విభి న్న అంశాలకు సంబంధించి మేనెల పారిశ్రా మిక ఉత్పత్తి గణాంకాలు బుధవారం విడు దలవుతాయి. అదేరోజు సాయంత్రం జూన్‌ రిటైల్‌ ధరల ఆధారితద్రవ్యోల్బణ గణాంకా లు వస్తాయి. ఇక టోకుధరల సూచి ఆధారి త ద్రవ్యోల్బణ గణాంకాలు శుక్రవారం వస్తా యి.
అలాగేఅమెరికా వ్యవసాయేతర ఉపాధి గణాంకాలు, మేనెలలో అమెరికా, యూరో జోన్‌ల పారిశ్రామికోత్పత్తి వృద్ధి వివరాలు వెల్లడిస్తారు. వీటిని కూడా ఇన్వెస్టర్లు కీలకంగా భావిస్తారని విశ్లేషకులు అంచనా. కార్పొరేట్‌ ఫలితాలతో పాటు విదేశీ ఇన్వెస్టర్ల ఎఫ్‌పిఐ పెట్టుబడులు, డాలరుతో రూపాయి మారకం విలువలు, ముడిచమురు ధరలు వంటి అంశాలతోపాటు విదేశీ, దేశీయ పెట్టుబడుల రాక ఆధారపడి ఉంటుందని ఖచ్చితంగా చెప్పవచ్చు.